CELEX: 62019TN0271
Language: lt
Date: 2019-04-25 00:00:00
Title: Byla T-271/19: 2019 m. balandžio 25 d. pareikštas ieškinys byloje Proodeftiki/Komisija

1.7.2019   
            
            
               LT
            
            
               Europos Sąjungos oficialusis leidinys
            
            
               C 220/39
            
         
      2019 m. balandžio 25 d. pareikštas ieškinys byloje Proodeftiki/Komisija
      (Byla T-271/19)
      (2019/C 220/50)
      Proceso kalba: graikų
      
         Šalys
      
      
         Ieškovė: Proodeftiki ATE (Atėnai, Graikija), atstovaujama advokato M. Panagopoulou
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  Panaikinti 2018 m. spalio 19 d. Europos Komisijos sprendimą C(2018) 6717 final dėl „Valstybės pagalbos S.A. 50233 (2018/N) — Graikijos valstybės pagalba E65 greitkelio Lamia-Xiniada atkarpos statybos finansavimui“;
               
            
                  —
               
               
                  nurodyti Europos Komisijai padengti visas ieškovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi aštuoniais pagrindais.
      
                  1.
               
               
                  Pirmasis ieškinio pagrindas grindžiamas nepakankamu motyvavimu, susijusiu su Europos Komisijos vertinimu, pateiktu ginčijamo sprendimo 3.3.1.1. skyriuje, pagal kurį pagalbos, skirtos pasiekti bendrojo intereso tikslus, išmokėjimo kriterijai yra tenkinami.
               
            
                  2.
               
               
                  Antrasis ieškinio pagrindas grindžiamas nepakankamu motyvavimu ir akivaizdžia teisės ir bylos faktų vertinimo klaida, kiek tai susiję su Europos Komisijos vertinimu, pateiktu ginčijamo sprendimo 3.3.1.2. skyriuje, pagal kurį iniciatyvos kriterijus koncesininko naudai yra tenkinamas.
               
            
                  3.
               
               
                  Trečiasis ieškinio pagrindas grindžiamas akivaizdžia teisės ir bylos faktų vertinimo klaida, kiek tai susiję su Europos Komisijos vertinimu, pateiktu ginčijamo sprendimo 3.3.1.3. ir 3.3.1.4. skyriuose, pagal kurį būtinumo ir proporcingumo principų kriterijus tenkinamas.
               
            
                  4.
               
               
                  Ketvirtasis ieškinio pagrindas grindžiamas nepakankamu motyvavimu, kiek tai susiję su Europos Komisijos vertinimu, pateiktu ginčijamo sprendimo 3.3.1.3. skyriuje (60–64 punktai).
               
            
                  5.
               
               
                  Penktasis ieškinio pagrindas grindžiamas nepakankamu motyvavimu ir akivaizdžia teisės ir bylos faktų vertinimo klaida, kiek tai susiję su Europos Komisijos vertinimu, pateiktu ginčijamo sprendimo 3.3.1.3. skyriuje (66–69 punktai).
               
            
                  6.
               
               
                  Šeštasis ieškinio pagrindas grindžiamas nepakankamu motyvavimu, kiek tai susiję su Europos Komisijos vertinimu, pateiktu ginčijamo sprendimo 3.3.1.3. skyriuje (70–73 punktai).
               
            
                  7.
               
               
                  Septintasis ieškinio pagrindas grindžiamas nepakankamu motyvavimu ir akivaizdžia vertinimo klaida, kiek tai susiję su Europos Komisijos vertinimu, pateiktu ginčijamo sprendimo 3.3.1.3. skyriuje (75–80 punktai), pagal kurį ginčijamos pagalbos proporcingumo kriterijus tenkinamas.
               
            
                  8.
               
               
                  Aštuntasis ieškinio pagrindas grindžiamas nepakankamu motyvavimu ir akivaizdžia vertinimo klaida, kiek tai susiję su Europos Komisijos vertinimu, pateiktu ginčijamo sprendimo 3.3.1.5. skyriuje, dėl poveikio prekybai Bendrijos viduje nebuvimo.